Avtalens bestemmelser om fastpris på bøker krever dispensasjon fra konkurranseloven, hvilket gjør staten til tredjepart ved framforhandling av avtalen. I 1998 ble slik dispensasjon gitt av Konkurransetilsynet under henvisning til avtalens kulturpolitiske målsetting. Etter endring av Konkurranseloven i 2004 ble det imidlertid ved kongelig resolusjon fattet en generell forskrift som regulerte omsetning av bøker og la føringene for den nye avtalen av 2005.